Ericu950/Stoicheia-meter-silver huggingface dataset:
ἐπεὶ δ ἀφείθη πυρσὸς ὣς Τυρσηνικῆς σάλπιγγος ἠχὴ σῆμα φοινίου μάχης , ᾖξαν δράμημα δεινὸν ἀλλήλοις ἔπι 0 ·
κάπροι δ ὅπως θήγοντες ἀγρίαν γένυν ξυνῆψαν , ἀφρῷ διάβροχοι γενειάδας ·
ᾖσσον δὲ λόγχαις 0 ·
ἀλλ ὑφίζανον κύκλοις , ὅπως σίδηρος ἐξολισθάνοι μάτην .
εἰ δ ὄμμ ὑπερσχὸν ἴτυος ἅτερος μάθοι , λόγχην ἐνώμα , στόματι προφθῆναι θέλων .
ἀλλ εὖ προσῆγον ἀσπίδων κεγχρώμασιν ὀφθαλμόν , ἀργὸν ὥστε γίγνεσθαι δόρυ .
πλείων δὲ τοῖς ὁρῶσιν ἐστάλασσ ἱδρὼς ἢ τοῖσι δρῶσι , διὰ φίλων ὀρρωδίαν 0 .
ἐτεοκλέης δὲ ποδὶ μεταψαίρων πέτρον ἴχνους ὑπόδρομον , κῶλον ἐκτὸς ἀσπίδος τίθησι ·
πολυνείκης δ ἀπήντησεν δορί , πληγὴν σιδήρῳ παραδοθεῖσαν εἰσιδών , κνήμην τε διεπέρασεν Ἀργεῖον δόρυ ·
στρατὸς δ ἀνηλάλαξε Δαναϊδῶν ἅπας .
κ ἀν τῷδε μόχθῳ γυμνὸν ὦμον εἰσιδὼν ὁ πρόσθε τρωθεὶς στέρνα Πολυνείκους βίᾳ διῆκε λόγχην , κ ἀπέδωκεν ἡδονὰς Κάδμου πολίταις , ἀπὸ δ ἔθραυσ ἄκρον δόρυ .
ἐς δ ἄπορον ἥκων δορὸς ἐπὶ σκέλος πάλιν χωρεῖ , λαβὼν δ ἀφῆκε μάρμαρον πέτρον μέσον δ ἄκοντ ἔθραυσεν ·
ἐξ ἴσου δ Ἄρης ἦν , κάμακος ἀμφοῖν χεῖρ ἀπεστερημένοιν .
ἔνθεν δὲ κώπας ἁρπάσαντε φασγάνων ἐς τ αὐτὸν ἧκον , συμβαλόντε δ ἀσπίδας πολὺν ταραγμὸν ἀμφιβάντ εἶχον μάχης .
καί πως νοήσας Ἐτεοκλῆς τὸ Θεσσαλὸν ἐσήγαγεν σόφισμ ὁμιλίᾳ χθονός .
ἐξαλλαγεὶς γὰρ τοῦ παρεστῶτος πόνου , λαιὸν μὲν ἐς τ οὔπισθεν ἀμφέρει πόδα , πρόσω τὰ κοῖλα γαστρὸς εὐλαβούμενος , προβὰς δὲ κῶλον δεξιὸν δι ὀμφαλοῦ καθῆκεν ἔγχος σφονδύλοις τ ἐνήρμοσεν .
ὁμοῦ δὲ κάμψας πλευρὰ καὶ νηδὺν τάλας σὺν αἱματηραῖς σταγόσι Πολυνείκης πίτνει .
ὃ δ , ὡς κρατῶν δὴ καὶ νενικηκὼς μάχῃ , ξίφος δικὼν ἐς γαῖαν ἐσκύλευέ νιν τὸν νοῦν πρὸς αὑτὸν οὐκ ἔχων , ἐκεῖσε δέ .
ὃ καί νιν ἔσφηλ ·
ἔτι γὰρ ἐμπνέων βραχύ , σῴζων σίδηρον ἐν λυγρῷ πεσήματι , μόλις μέν , ἐξέτεινε δ εἰς ἧπαρ ξίφος .
ἐτεοκλέους ὁ πρόσθε Πολυνείκης πεσών 0 .
γαῖαν δ ὀδὰξ ἑλόντες ἀλλήλων πέλας πίπτουσιν ἄμφω κοὐ διώρισαν κράτος .
φεῦ φεῦ , κακῶν σῶν , Οἰδίπου , σ ὅσον στένω 0 ·
τὰς σὰς δ ἀρὰς ἔοικεν ἐκπλῆσαι θεός .
ἄκουε δή νυν καὶ τὰ πρὸς τούτοις κακά .
ἐπεὶ τέκνω πεσόντ ἐλειπέτην βίον , ἐν τῷδε μήτηρ ἡ τάλαινα προσπίτνει σὺν παρθένῳ τε καὶ προθυμίᾳ ποδός .
τετρωμένους δ ἰδοῦσα καιρίους σφαγὰς ᾤμωξεν ·
ὦ τέκν , ὑστέρα βοηδρόμος πάρειμι .
προσπίτνουσα δ ἐν μέρει τέκνα ἔκλαι , ἐθρήνει , τὸν πολὺν μαστῶν πόνον στένουσ , ἀδελφή θ ἡ παρασπίζουσ ὁμοῦ ·
ὦ γηροβοσκὼ μητρός , ὦ γάμους ἐμοὺς προδόντ ἀδελφὼ φιλτάτω .
στέρνων δ ἄπο φύσημ ἀνεὶς δύσθνητον Ἐτεοκλῆς ἄναξ ἤκουσε μητρός , κ ἀπιθεὶς ὑγρὰν χέρα φωνὴν μὲν οὐκ ἀφῆκεν , ὀμμάτων δ ἄπο προσεῖπε δακρύοις , ὥστε σημῆναι φίλα .
ὃ δ ἦν ἔτ ἔμπνους , πρὸς κασιγνήτην δ ἰδὼν γραῖάν τε μητέρ εἶπε Πολυνείκης τάδε ·
ἀπωλόμεσθα , μῆτερ ·
οἰκτίρω δὲ σὲ καὶ τήνδ ἀδελφὴν καὶ κασίγνητον νεκρόν .
φίλος γὰρ ἐχθρὸς ἐγένετ , ἀλλ ὅμως φίλος 0 .
θάψον δέ μ , ὦ τεκοῦσα , καὶ σύ , σύγγονε , ἐν γῇ πατρῴᾳ , καὶ πόλιν θυμουμένην παρηγορεῖτον , ὡς τοσόνδε γοῦν τύχω χθονὸς πατρῴας , κεἰ δόμους ἀπώλεσα .
ξυνάρμοσον δὲ βλέφαρά μου τῇ σῇ χερί , μῆτερ  τίθησι δ αὐτὸς ὀμμάτων ἔπι  καὶ χαίρετ ·
ἤδη γάρ με περιβάλλει σκότος .
ἄμφω δ ἅμ ἐξέπνευσαν ἄθλιον βίον .
μήτηρ δ , ὅπως ἐσεῖδε τήνδε συμφοράν , ὑπερπαθήσασ , ἥρπασ ἐκ νεκρῶν ξίφος κ ἄπραξε δεινά ·
διὰ μέσου γὰρ αὐχένος ὠθεῖ σίδηρον , ἐν δὲ τοῖσι φιλτάτοις θανοῦσα κεῖται περιβαλοῦσ ἀμφοῖν χέρας .
ἀνῇξε δ ὀρθὸς λαὸς εἰς ἔριν λόγων , ἡμεῖς μὲν ὡς νικῶντα δεσπότην ἐμόν , οἳ δ ὡς ἐκεῖνον 0 1 2 .
ἦν δ ἔρις στρατηλάταις , οἳ μὲν πατάξαι πρόσθε Πολυνείκη δορί , οἳ δ ὡς θανόντων οὐδαμοῦ νίκη πέλοι 0 1 .
κ ἀν τῷδ ὑπεξῆλθ Ἀντιγόνη στρατοῦ δίχα .
οἳ δ εἰς ὅπλ ᾖσσον ·
εὖ δέ πως προμηθίᾳ καθῆστο Κάδμου λαὸς ἀσπίδων ἔπι ·
κ ἄφθημεν οὔπω τεύχεσιν πεφραγμένον Ἀργεῖον ἐσπεσόντες ἐξαίφνης στρατόν .
κ οὐδεὶς ὑπέστη , πεδία δ ἐξεπίμπλασαν φεύγοντες , ἔρρει δ αἷμα μυρίων νεκρῶν λόγχαις πιτνόντων .
ὡς δ ἐνικῶμεν μάχῃ , οἳ μὲν Διὸς τροπαῖον ἵστασαν βρέτας , οἳ δ ἀσπίδας συλῶντες Ἀργείων νεκρῶν σκυλεύματ εἴσω τειχέων ἐπέμπομεν .
ἄλλοι δὲ τοὺς θανόντας Ἀντιγόνης μέτα νεκροὺς φέρουσιν ἐνθάδ οἰκτίσαι φίλοις .
πόλει δ ἀγῶνες οἳ μὲν εὐτυχέστατοι τῇδ ἐξέβησαν , οἳ δὲ δυστυχέστατοι 0 .
οὐκ εἰς ἀκοὰς ἔτι δυστυχία δώματος ἥκει ·
πάρα γὰρ λεύσσειν πτώματα νεκρῶν τρισσῶν ἤδη τάδε πρὸς μελάθροις κοινῷ θανάτῳ σκοτίαν αἰῶνα λαχόντων 0 .
οὐ προκαλυπτομένα βοτρυχώδεος ἁβρὰ παρηίδος οὐ δ ὑπὸ παρθενί  ας τὸν ὑπὸ βλεφάροις φοίνικ , ἐρύθημα προσώπου , αἰδομένα φέρομαι βάκχα νεκύ  ων , κράδεμνα δικοῦσα κόμας ἀπ ἐ  μᾶς , στολίδος κροκόεσσαν ἀνεῖσα τρυφάν , ἁγεμόνευμα νεκροῖσι πολύστονον .
αἰαῖ , ἰώ μοι 0 .
ὦ Πολύνεικες , ἔφυς ἄρ ἐπώνυμος ·
ὤμοι μοι , Θῆβαι 0 ·
σὰ δ ἔρις  οὐκ ἔρις , ἀλλὰ φόνῳ φόνος  Οἰδιπόδα δόμον ὤλεσε κρανθεῖσ αἵματι δεινῷ , αἵματι λυγρῷ 0 .
τίνα προσῳδὸν ἢ τίνα μουσοπόλον στοναχὰν ἐπὶ δάκρυσι δάκρυσιν , ὦ δόμος , ὦ δόμος , ἀγκαλέσωμαι , τρισσὰ φέρουσα τάδ αἵματα σύγγονα , ματέρα καὶ τέκνα , χάρματ Ἐρινύος ;
ἃ δόμον Οἰδιπόδα πρόπαν ὤλεσε , τᾶς ἀγρίας ὅτε δυσξυνέτου ξυνετὸν μέλος ἔγνω Σφιγγὸς ἀοιδοῦ σῶμα φονεύσας .
ἰώ μοί μοι , πάτερ , τίς Ἑλλὰς ἢ βάρβαρος ἢ τῶν προπάροιθ εὐγενετᾶν ἕτερος ἔτλα κακῶν τοσῶνδ αἵματος ἁμερίου τοιάδ ἄχεα φανερά ;
τάλαιν , ὡς ἐλελίζει  τίς ἄρ ὄρνις , ἢ δρυὸς ἢ ἐλάτας ἀκροκόμοις ἀμφὶ κλάδοις ἑζομένα , μονομάτορσιν ὀδυρμοῖς ἐμοῖς ἄχεσι συνῳδός 0 ;
αἴλινον αἰάγμασιν ἃ τοῖσδε προκλαίω μονάδ αἰ  ῶνα διάξουσα τὸν αἰεὶ χρόνον ἐν λειβομένοισιν δάκρυσιν .
τίν ἐπὶ πρῶτον ἀπὸ χαί  τας σπαραγμοῖς ἀπαρχὰς βάλω ;
ματρὸς ἐμᾶς ἢ διδύμοι  σι γάλακτος παρὰ μαστοῖς ἢ πρὸς ἀδελ  φῶν οὐλόμεν αἰκίσματα νεκρῶν 0 ;
ὀτοτοτοῖ λεῖπε σοὺς δόμους , ἀλαὸν ὄμμα φέρων , πάτερ γεραιέ , δεῖξον , Οἰδιπόδα , σὸν αἰῶνα μέλεον , ὃς ἐπὶ δώμασιν ἀέριον σκότον ὄμμασι σοῖσι βαλὼν ἕλκεις μακρόπνουν ζόαν .
κλύεις , ὦ κατ αὐλὰν ἀλαίνων γεραιὸν πόδ ἢ δεμνίοις δύ  στανος ἰαύων ;
τί μ , ὦ παρθένε , βακτρεύμασι τυφλοῦ ποδὸς ἐξάγαγες ἐς φῶς λεχήρη σκοτίων ἐκ θαλάμων οἰκ  τροτάτοισιν δακρύοισιν , πολιὸν αἰθέρος ἀφανὲς εἴδωλον ἢ νέκυν ἔνερθεν ἢ πτανὸν ὄνειρον ;
δυστυχὲς ἀγγελίας ἔπος οἴσῃ , πάτερ , οὐκέτι σοι τέκνα λεύσσει φάος οὐ δ ἄλοχος , παραβάκτροις ἃ πόδα σὸν τυφλόπουν θεραπεύμασιν αἰὲν ἐμόχθει , ὦπάτερ , ὤμοι .
ὤμοι ἐμῶν παθέων 0 ·
πάρα γὰρ στενάχειν τάδ , ἀυτεῖν .
τρισσαὶ ψυχαί 0 ·
ποίᾳ μοίρᾳ πῶς ἔλιπον φάος ;
ὦ τέκνον , αὔδα .
οὐκ ἐπ ὀνείδεσιν οὐ δ ἐπιχάρμασιν , ἀλλ ὀδύναισι λέγω ·
σὸς ἀλάστωρ ξίφεσιν βρίθων καὶ πυρὶ καὶ σχετλίαισι μάχαις ἐπὶ παῖδας ἔβα σούς , ὦ πάτερ , ὤ μοι .
τί τάδε καταστένεις , τέκνα .
δι ὀδύνας ἔβας ·
τί τλάς ;
πᾶν τ οὐξ ἀνάγκης δοῦλόν ἐστ ἐν τοῖς σοφοῖς .
κέκτησό νυν σὺ τοῦτ , ἐγὼ δ οὐ κτήσομαι .
ὀργὴ γὰρ ἅμα σου καὶ τὸ γῆρας οὐ σοφόν 0 .
πρὸς τόνδ ἀγὼν τίς ἀσοφίας ἥκει πέρι ;
εἰ τὰ καλὰ πᾶσι φανερὰ καὶ τὰ μὴ καλά , τούτου τίς ἀνδρῶν ἐγένετ ἀσυνετώτερος , ὅστις τὸ μὲν δίκαιον οὐκ ἐσκέψατο οὐ δ ἦλθεν ἐπὶ τὸν κοινὸν Ἑλλήνων νόμον 0 1 ;
ἐπεὶ γὰρ ἐξέπνευσεν Ἀγαμέμνων βίον πληγεὶς θυγατρὸς τῆς ἐμῆς ὑπὲρ κάρα , αἴσχιστον ἔργον  οὐ γὰρ αἰνέσω ποτέ  χρῆν αὐτὸν ἐπιθεῖναι μὲν αἵματος δίκην , ὁσίαν διώκοντ , ἐκβαλεῖν τε δωμάτων μητέρα 0 ·
τὸ σῶφρόν τ ἔλαβεν ἀντὶ συμφορᾶς καὶ τοῦ νόμου τ ἂν εἴχετ εὐσεβής τ ἂν ἦν .
νῦν δ ἐς τὸν αὐτὸν δαίμον ἦλθε μητέρι .
κακὴν γὰρ αὐτὴν ἐνδίκως ἡγούμενος , αὐτὸς κακίων μητέρ ἐγένετο κτανών .
ἐρήσομαι δέ , Μενέλεως , τοσόνδε σε ·
εἰ τόνδ ἀποκτείνειεν ὁμόλεκτρος γυνή , χὡ τοῦδε παῖς αὖ μητέρ ἀνταποκτενεῖ , κ ἄπειθ ὁ κείνου γενόμενος φόνῳ φόνον λύσει , πέρας δὴ ποῖ κακῶν προβήσεται ;
καλῶς ἔθεντο ταῦτα πατέρες οἱ πάλαι ·
ἐς ὀμμάτων μὲν ὄψιν οὐκ εἴων περᾶν οὐ δ εἰς ἀπάντημ , ὅστις αἷμ ἔχων κυροῖ , φυγαῖσι δ ὁσιοῦν , ἀνταποκτείνειν δὲ μή .
αἰεὶ γὰρ εἷς ἔμελλ ἐνέξεσθαι φόνῳ , τὸ λοίσθιον μίασμα λαμβάνων χεροῖν 0 .
ἐγὼ δὲ μισῶ μὲν γυναῖκας ἀνοσίους , πρώτην δὲ θυγατέρ , ἣ πόσιν κατέκτανεν ·
ἑλένην τε , τὴν σὴν ἄλοχον , οὔποτ αἰνέσω οὐ δ ἂν προσείποιμ ·
οὐ δὲ σὲ ζηλῶ , κακῆς γυναικὸς ἐλθόνθ οὕνεκ ἐς Τροίας πέδον .
ἀμυνῶ δ , ὅσονπερ δυνατός εἰμι , τῷ νόμῳ , τὸ θηριῶδες τοῦτο καὶ μιαιφόνον παύων , ὃ καὶ γῆν καὶ πόλεις ὄλλυσ ἀεί .
ἐπεὶ τίν εἶχες , ὦ τάλας , ψυχὴν τότε , ὅτ ἐξέβαλλε μαστὸν ἱκετεύουσά σε μήτηρ ;
ἐγὼ μὲν οὐκ ἰδὼν τ ἀκεῖ κακά , δακρύοις γέροντ ὀφθαλμὸν ἐκτήκω τάλας .
ἓν δ οὖν λόγοισι τοῖς ἐμοῖς ὁμορροθεῖ ·
μισῇ γε πρὸς θεῶν καὶ τίνεις μητρὸς δίκας , μανίαις ἀλαίνων καὶ φόβοις .
τί μαρτύρων ἄλλων ἀκούειν δεῖ μ , ἅ γ εἰσορᾶν πάρα ;
ὡς οὖν ἂν εἰδῇς , Μενέλεως , τοῖσιν θεοῖς μὴ πρᾶσσ ἐναντί , ὠφελεῖν τοῦτον θέλων , ἔα δ ὑπ ἀστῶν καταφονευθῆναι πέτροις , ἢ μὴ πίβαινε Σπαρτιάτιδος χθονός .
θυγάτηρ δ ἐμὴ θανοῦσ ἔπραξεν ἔνδικα ·
ἀλλ οὐχὶ πρὸς τοῦτ εἰκὸς ἦν αὐτὴν θανεῖν .
ἐγὼ δὲ τ ἄλλα μακάριος πέφυκ ἀνήρ , πλὴν ἐς θυγατέρας ·
ζηλωτὸς ὅστις εὐτύχησεν ἐς τέκνα καὶ μὴ πισήμους συμφορὰς ἐκτήσατο 0 .
ὦ γέρον , ἐγώ τοι πρὸς σὲ δειμαίνω λέγειν , ὅπου σὲ μέλλω σήν τε λυπήσειν φρένα .
ἐγᾦδ , ἀνόσιός εἰμι μητέρα κτανών , ὅσιος δέ γ ἕτερον ὄνομα , τιμωρῶν πατρί 0 .
ἀπελθέτω δὴ τοῖς λόγοισιν ἐκποδὼν τὸ γῆρας ἡμῖν τὸ σόν , ὅ μ ἐκπλήσσει λόγου , καὶ καθ ὁδὸν εἶμι ·
νῦν δὲ σὴν ταρβῶ τρίχα .
τί χρῆν με δρᾶσαι ;
δύο γὰρ ἀντίθες δυοῖν 0 ·
πατὴρ μὲν ἐφύτευσέν με , σὴ δ ἔτικτε παῖς , τὸ σπέρμ ἄρουρα παραλαβοῦσ ἄλλου πάρα ·
ἄνευ δὲ πατρὸς τέκνον οὐκ εἴη ποτ ἄν .
ἐλογισάμην οὖν τῷ γένους ἀρχηγέτῃ μᾶλλόν με φῦναι τῆς ὑποστάσης τροφάς .
ἡ σὴ δὲ θυγάτηρ  μητέρ αἰδοῦμαι λέγειν  ἰδίοισιν ὑμεναίοισι κ οὐχὶ σώφροσιν ἐς ἀνδρὸς ᾔει λέκτρ ·
ἐμαυτόν , ἢν λέγω κακῶς ἐκείνην , ἐξερῶ ·
λέξω δ ὅμως .
Αἴγισθος ἦν ὁ κρυπτὸς ἐν δόμοις πόσις .
τοῦτον κατέκτειν , ἐπὶ δ ἔθυσα μητέρα , ἀνόσια μὲν δρῶν , ἀλλὰ τιμωρῶν πατρί .
ἐφ οἷς δ ἀπειλεῖς ὡς πετρωθῆναί με χρή , ἄκουσον ὡς ἅπασαν Ἑλλάδ ὠφελῶ .
εἰ γὰρ γυναῖκες ἐς τόδ ἥξουσιν θράσους , ἄνδρας φονεύειν , καταφυγὰς ποιούμεναι ἐς τέκνα , μαστοῖς τὸν ἔλεον θηρώμεναι , παρ οὐδὲν αὐταῖς ἦν ἂν ὀλλύναι πόσεις ἐπίκλημ ἐχούσαις ὅ τι τύχοι .
δράσας δ ἐγὼ δείν , ὡς σὺ κομπεῖς , τόνδ ἔπαυσα τὸν νόμον .
μισῶν δὲ μητέρ ἐνδίκως ἀπώλεσα , ἥτις μεθ ὅπλων ἄνδρ ἀπόντ ἐκ δωμάτων πάσης ὑπὲρ γῆς Ἑλλάδος στρατηλάτην προύδωκε κ οὐκ ἔσῳσ ἀκήρατον λέχος ·
ἐπεὶ δ ἁμαρτοῦσ ᾔσθετ , οὐχ αὑτῇ δίκην ἐπέθηκεν , ἀλλ , ὡς μὴ δίκην δοίη πόσει , ἐζημίωσε πατέρα κ ἀπέκτειν ἐμόν .
πρὸς θεῶν  ἐν οὐ καλῷ μὲν ἐμνήσθην θεῶν , φόνον δικάζων ·
εἰ δὲ δὴ τὰ μητέρος σιγῶν ἐπῄνουν , τί μ ἂν ἔδρασ ὁ κατθανών ;
οὐκ ἄν με μισῶν ἀνεχόρευ Ἐρινύσιν ;
ἢ μητρὶ μὲν πάρεισι σύμμαχοι θεαί , τῷ δ οὐ πάρεισι , μᾶλλον ἠδικημένῳ ;
σύ τοι φυτεύσας θυγατέρ , ὦ γέρον , κακὴν ἀπώλεσάς με ·
διὰ τὸ γὰρ κείνης θράσος πατρὸς στερηθεὶς ἐγενόμην μητροκτόνος .
ὁρᾷς , Ὀδυσσέως ἄλοχον οὐ κατέκτανε Τηλέμαχος ·
οὐ γὰρ ἐπεγάμει πόσει πόσιν , μένει δ ἐν οἴκοις ὑγιὲς εὐνατήριον .
ὁρᾷς δ Ἀπόλλων , ὃς μεσομφάλους ἕδρας ναίων βροτοῖσι στόμα νέμει σαφέστατον , ᾧ πειθόμεσθα πάνθ ὅσ ἂν κεῖνος λέγῃ ·
τούτῳ πιθόμενος τὴν τεκοῦσαν ἔκτανον .
ἐκεῖνον ἡγεῖσθ ἀνόσιον καὶ κτείνετε ·
ἐκεῖνος ἥμαρτ , οὐκ ἐγώ 0 .
τί χρῆν με δρᾶν ;
ἢ οὐκ ἀξιόχρεως ὁ θεὸς ἀναφέροντί μοι μίασμα λῦσαι 0 ;
ποῖ τις οὖν ἔτ ἂν φύγοι , εἰ μὴ ὁ κελεύσας ῥύσεταί με μὴ θανεῖν ;
ἀλλ ὡς μὲν οὐκ εὖ μὴ λέγ εἴργασται τάδε , ἡμῖν δὲ τοῖς δράσασιν οὐκ εὐδαιμόνως 0 .
γάμοι δ ὅσοις μὲν εὖ καθεστᾶσιν βροτῶν , μακάριος αἰών 0 ·
οἷς δὲ μὴ πίπτουσιν εὖ , τά τ ἔνδον εἰσὶ τά τε θύραζε δυστυχεῖς 0 .
αἰεὶ γυναῖκες ἐμποδὼν ταῖς συμφοραῖς ἔφυσαν ἀνδρῶν πρὸς τὸ δυστυχέστερον .
ἐπεὶ θρασύνῃ κ οὐχ ὑποστέλλῃ λόγῳ , οὕτω δ ἀμείβῃ μ ὥστε μ ἀλγῆσαι φρένα , μᾶλλόν μ ἀνάξεις ἐπὶ σὸν ἐξελθεῖν φόνον ·
καλὸν πάρεργον δ αὐτὸ θήσομαι πόνων ὧν εἵνεκ ἦλθον θυγατρὶ κοσμήσων τάφον .
μολὼν γὰρ εἰς ἔκκλητον Ἀργείων ὄχλον ἑκοῦσαν οὐχ ἑκοῦσαν ἐπισείσω πόλιν σοὶ σῇ τ ἀδελφῇ , λεύσιμον δοῦναι δίκην .
μᾶλλον δ ἐκείνη σοῦ θανεῖν ἐστ ἀξία , ἣ τῇ τεκούσῃ σ ἠγρίωσ , ἐς οὖς ἀεὶ πέμπουσα μύθους ἐπὶ τὸ δυσμενέστερον , ὀνείρατ ἀγγέλλουσα τὰ Ἀγαμέμνονος , καὶ τοῦθ  ὃ μισήσειαν  Αἰγίσθου λέχος  οἱ νέρτεροι θεοί 0 ·
καὶ γὰρ ἐνθάδ ἦν πικρόν ·
ἕως ὑφῆψε δῶμ ἀνηφαίστῳ πυρί .
μενέλαε , σοὶ δὲ τάδε λέγω δράσω τε πρός ·
εἰ τ οὐμὸν ἔχθος ἐναριθμῇ κῆδός τ ἐμόν , μὴ τῷδ ἀμύνειν φόνον ἐναντίον θεοῖς ·
ἔα δ ὑπ ἀστῶν καταφονευθῆναι πέτροις , ἢ μὴ πίβαινε Σπαρτιάτιδος χθονός .
τοσαῦτ ἀκούσας ἴσθι , μη δὲ δυσσεβεῖς ἕλῃ , παρώσας εὐσεβεστέρους φίλους ·
ἡμᾶς δ ἀπ οἴκων ἄγετε τῶνδε , πρόσπολοι .
στεῖχ , ὡς ἀθορύβως οὑπιὼν ἡμῖν λόγος πρὸς τόνδ ἵκηται , γῆρας ἀποφυγὼν τὸ σόν .
μενέλαε , ποῖ σὸν πόδ ἐπὶ συννοίᾳ κυκλεῖς , διπλῆς μερίμνης διπτύχους ἰὼν ὁδούς ;
ἐν ἐμαυτῷ τι συννοούμενος ὅποι τράπωμαι τῆς τύχης ἀμηχανῶ .
μή νυν πέραινε τὴν δόκησιν , ἀλλ ἐμοὺς λόγους ἀκούσας πρόσθε , βουλεύου τότε .
ἔστι δ οὗ σιγὴ λόγου κρείσσων γένοιτ ἄν .
ἔστι δ οὗ σιγῆς λόγος .
τὰ μακρὰ τῶν σμικρῶν λόγων ἐπίπροσθέν ἐστι καὶ σαφῆ μᾶλλον κλύειν .
ἐμοὶ σὺ τῶν σῶν , Μενέλεως , μηδὲν δίδου , ἃ δ ἔλαβες ἀπόδος πατρὸς ἐμοῦ λαβὼν πάρα .
οὐ χρήματ εἶπον ·
χρήματ , ἢν ψυχὴν ἐμὴν σῴσῃς , ἅπερ μοι φίλτατ ἐστὶ τῶν ἐμῶν 0 .
ἀδικῶ ·
λαβεῖν χρή μ ἀντὶ τοῦδε τοῦ κακοῦ ἄδικόν τι παρὰ σοῦ ·
καὶ γὰρ Ἀγαμέμνων πατὴρ ἀδίκως ἀθροίσας Ἑλλάδ ἦλθ ὑπ Ἴλιον , οὐκ ἐξαμαρτὼν αὐτός , ἀλλ ἁμαρτίαν τῆς σῆς γυναικὸς ἀδικίαν τ ἰώμενος .
ἓν μὲν τόδ ἡμῖν ἀνθ ἑνὸς δοῦναί σε χρή .
ἀπέδοτο δ , ὡς χρὴ τοῖς φίλοισι τοὺς φίλους , τὸ σῶμ ἀληθῶς , σοὶ παρ ἀσπίδ ἐκπονῶν , ὅπως σὺ τὴν σὴν ἀπολάβοις ξυνάορον 0 .
ἀπότεισον οὖν μοι τ αὐτὸ τοῦτ ἐκεῖ λαβών , μίαν πονήσας ἡμέραν , ἡμῶν ὕπερ σωτήριος στάς , μὴ δέκ ἐκπλήσας ἔτη .
ἃ δ Αὐλὶς ἔλαβε σφάγι ἐμῆς ὁμοσπόρου , ἐῶ σ ἔχειν ταῦθ ·
ἑρμιόνην μὴ κτεῖνε σύ .
δεῖ γὰρ σ ἐμοῦ πράσσοντος ὡς πράσσω τὰ νῦν πλέον φέρεσθαι , κ ἀμὲ συγγνώμην ἔχειν .
ψυχὴν δ ἐμὴν δὸς τῷ ταλαιπώρῳ πατρὶ κ ἀμῆς ἀδελφῆς , παρθένου μακρὸν χρόνον ·
θανὼν γὰρ οἶκον ὀρφανὸν λείψω πατρός .
αὐτὸ τοῦτο 0 ·
τοὺς φίλους ἐν τοῖς κακοῖς χρὴ τοῖς φίλοισιν ὠφελεῖν ·
ὅταν δ ὁ δαίμων εὖ διδῷ , τί δεῖ φίλων ;
ἀρκεῖ γὰρ αὐτὸς ὁ θεὸς ὠφελεῖν θέλων .
φιλεῖν δάμαρτα πᾶσιν Ἕλλησιν δοκεῖς ·
κ οὐχ ὑποτρέχων σε τοῦτο θωπείᾳ λέγω ·
ταύτης ἱκνοῦμαί σ  ὦ μέλεος ἐμῶν κακῶν , ἐς οἷον ἥκω .
ταλαιπωρεῖν με δεῖ ·
ὑπὲρ γὰρ οἴκου παντὸς ἱκετεύω τάδε .
ὦ πατρὸς ὅμαιμε θεῖε , τὸν κατὰ χθονὸς θανόντ ἀκούειν τάδε δόκει , ποτωμένην ψυχὴν ὑπὲρ σοῦ , καὶ λέγειν ἃ ἐγὼ λέγω , τ αὔτ ἔς τε δάκρυα καὶ γόους καὶ συμφοράς .
εἴρηκα κ ἀπῄτηκα τὴν σωτηρίαν , θηρῶν ὃ πάντες κ οὐκ ἐγὼ ζητῶ μόνος 0 .
κ ἀγώ σ ἱκνοῦμαι καὶ γυνή περ οὖσ ὅμως τοῖς δεομένοισιν ὠφελεῖν ·
οἷός τε δ εἶ .
ὀρέστ , ἐγώ τοι σὸν καταιδοῦμαι κάρα καὶ ξυμπονῆσαι σοῖς κακοῖσι βούλομαι ·
καὶ χρὴ γὰρ οὕτω τῶν ὁμαιμόνων κακὰ ξυνεκκομίζειν , δύναμιν ἢν διδῷ θεός , θνῄσκοντα καὶ κτείνοντα τοὺς ἐναντίους ·
τὸ δ αὖ δύνασθαι πρὸς θεῶν χρῄζω τυχεῖν .
ἥκω γὰρ ἀνδρῶν συμμάχων κενὸν δόρυ ἔχων , πόνοισι μυρίοις ἀλώμενος , σμικρᾷ σὺν ἀλκῇ τῶν λελειμμένων φίλων .
μάχῃ μὲν οὖν ἂν οὐχ ὑπερβαλοίμεθα Πελασγὸν Ἄργος ·
εἰ δὲ μαλθακοῖς λόγοις δυναίμεθ , ἐνταῦθ ἐλπίδος προσήκομεν .
σμικροῖσι μὲν γὰρ μεγάλα πῶς ἕλοι τις ἄν ;
ὅταν γὰρ ἡβᾷ δῆμος εἰς ὀργὴν πεσών , ὅμοιον ὥστε πῦρ κατασβέσαι λάβρον 0 ·
εἰ δ ἡσύχως τις αὑτὸν ἐντείνοντι μὲν χαλῶν ὑπείκοι καιρὸν εὐλαβούμενος , ἴσως ἂν ἐκπνεύσειεν ·
ἢν δ ἀνῇ πνοάς , τύχοις ἂν αὐτοῦ ῥᾳδίως ὅσον θέλεις .
ἔνεστι δ οἶκτος , ἔνι δὲ καὶ θυμὸς μέγας , καραδοκοῦντι κτῆμα τιμιώτατον .
ἐλθὼν δὲ Τυνδάρεών τέ σοι πειράσομαι πόλιν τε πεῖσαι τῷ λίαν χρῆσθαι καλῶς .
καὶ ναῦς γὰρ ἐνταθεῖσα πρὸς βίαν ποδὶ ἔβαψεν , ἔστη δ αὖθις , ἢν χαλᾷ πόδα .
μισεῖ γὰρ ὁ θεὸς τὰς ἄγαν προθυμίας , μισοῦσι δ ἀστοί ·
δεῖ δέ μ  οὐκ ἄλλως λέγω  σῴζειν σε σοφίᾳ , μὴ βίᾳ τῶν κρεισσόνων .
ἀλκῇ δέ σ οὐκ ἄν , ᾗ σὺ δοξάζεις ἴσως , σῴσαιμ ἄν ·
οὐ γὰρ ῥᾴδιον λόγχῃ μιᾷ στῆσαι τροπαῖα τῶν κακῶν ἅ σοι πάρα 0 .
οὐ γάρ ποτ Ἄργους γαῖαν ἐς τὸ μαλθακὸν προσηγόμεσθα ·
νῦν δ ἀναγκαίως ἔχει .
ὦ πλὴν γυναικὸς οὕνεκα στρατηλατεῖν τ ἄλλ οὐδέν , ὦ κάκιστε τιμωρεῖν φίλοις , φεύγεις ἀποστραφείς με , τὰ δ Ἀγαμέμνονος φροῦδ 0 ;
ἄφιλος ἦσθ ἄρ , ὦ πάτερ , πράσσων κακῶς .
οἴμοι , προδέδομαι , κ οὐκέτ εἰσὶν ἐλπίδες , ὅποι τραπόμενος θάνατον Ἀργείων φύγω ·
οὗτος γὰρ ἦν μοι καταφυγὴ σωτηρίας .
ἀλλ εἰσορῶ γὰρ τόνδε φίλτατον βροτῶν Πυλάδην δρόμῳ στείχοντα Φωκέων ἄπο , ἡδεῖαν ὄψιν ·
πιστὸς ἐν κακοῖς ἀνὴρ κρείσσων γαλήνης ναυτίλοισιν εἰσορᾶν 0 .
θᾶσσον ᾗ με χρῆν προβαίνων ἱκόμην δι ἄστεως , σύλλογον πόλεως ἀκούσας , τὸν δ ἰδὼν αὐτὸς σαφῶς , ἐπὶ σὲ σύγγονόν τε τὴν σήν , ὡς κτενοῦντας αὐτίκα 0 .
τί τάδε 0 ;
πῶς ἔχεις ;
τί πράσσεις , φίλταθ ἡλίκων ἐμοὶ καὶ φίλων καὶ συγγενείας ;
πάντα γὰρ τάδ εἶ σύ μοι .
οἰχόμεσθ , ὡς ἐν βραχεῖ σοι τ ἀμὰ δηλώσω κακά .
συγκατασκάπτοις ἂν ἡμᾶς ·
κοινὰ γὰρ τὰ τῶν φίλων 0 .
μενέλεως κάκιστος ἐς ἐμὲ καὶ κασιγνήτην ἐμήν 0 .
εἰκότως , κακῆς γυναικὸς ἄνδρα γίγνεσθαι κακόν 0 .
ὥσπερ οὐκ ἐλθὼν ἔμοιγε τ αὐτὸν ἀπέδωκεν μολών .
ἦ γάρ ἐστιν ὡς ἀληθῶς τήνδ ἀφιγμένος χθόνα ;
χρόνιος ·
ἀλλ ὅμως τάχιστα κακὸς ἐφωράθη φίλοις .
καὶ δάμαρτα τὴν κακίστην ναυστολῶν ἐλήλυθεν ;
οὐκ ἐκεῖνος , ἀλλ ἐκείνη κεῖνον ἐνθάδ ἤγαγεν 0 .
ποῦ στιν ἣ πλείστους Ἀχαιῶν ὤλεσεν γυνὴ μία ;
ἐν δόμοις ἐμοῖσιν , εἰ δὴ τούσδ ἐμοὺς καλεῖν χρεών 0 .
σὺ δὲ τίνας λόγους ἔλεξας σοῦ κασιγνήτῳ πατρός ;
μή μ ἰδεῖν θανόνθ ὑπ ἀστῶν καὶ κασιγνήτην ἐμήν .
πρὸς θεῶν , τί πρὸς τάδ εἶπε ;
τόδε γὰρ εἰδέναι θέλω .
εὐλαβεῖθ , ὃ τοῖς φίλοισι δρῶσιν οἱ κακοὶ φίλοι 0 .
σκῆψιν ἐς ποίαν προβαίνων 0 ;
τοῦτο πάντ ἔχω μαθών .
οὗτος ἦλθ , ὁ τὰς ἀρίστας θυγατέρας σπείρας πατήρ 0 .
τυνδάρεων λέγεις ·
ἴσως σοι θυγατέρος θυμούμενος 0 ;
αἰσθάνῃ .
τὸ τοῦδε κῆδος μᾶλλον εἵλετ ἢ πατρός 0 .
κ οὐκ ἐτόλμησεν πόνων σῶν ἀντιλάζυσθαι παρών ;
οὐ γὰρ αἰχμητὴς πέφυκεν , ἐν γυναιξὶ δ ἄλκιμος 0 .
ἐν κακοῖς ἄρ εἶ μεγίστοις ·
καί σ ἀναγκαῖον θανεῖν 0 ;
ψῆφον ἀμφ ἡμῶν πολίτας ἐπὶ φόνῳ θέσθαι χρεών .
ἣ κρινεῖ τί χρῆμα ;
διὰ φόβου γὰρ ἔρχομαι .
ἢ θανεῖν ἢ ζῆν 0 ·
ὁ μῦθος οὐ μακρὸς μακρῶν πέρι 0 .
φεῦγέ νυν λιπὼν μέλαθρα σὺν κασιγνήτῃ σέθεν .
οὐχ ὁρᾷς ;
φυλασσόμεσθα φρουρίοισι πανταχῇ .
εἶδον ἄστεως ἀγυιὰς τεύχεσιν πεφραγμένας .
ὡσπερεὶ πόλις πρὸς ἐχθρῶν σῶμα πυργηρούμεθα 0 .
κ ἀμὲ νῦν ἐροῦ τί πάσχω ·
καὶ γὰρ αὐτὸς οἴχομαι .
τοῦτ ἂν προσείη τοῖς ἐμοῖς κακοῖς κακόν .
στρόφιος ἤλασέν μ ἀπ οἴκων φυγάδα θυμωθεὶς πατήρ .
ἴδιον ἢ κοινὸν πολίταις ἐπιφέρων ἔγκλημά τι 0 ;
ὅτι συνηράμην φόνον σοι μητρός , ἀνόσιον λέγων 0 .
ὦ τάλας , ἔοικε καὶ σὲ τ ἀμὰ λυπήσειν κακά .
οὐχὶ Μενέλεω τρόποισι χρώμεθ ·
οἰστέον τάδε .
οὐ φοβῇ μή σ Ἄργος ὥσπερ κ ἄμ ἀποκτεῖναι θέλῃ 0 ;
οὐ προσήκομεν κολάζειν τοῖσδε , Φωκέων δὲ γῇ 0 .
δεινὸν οἱ πολλοί , κακούργους ὅταν ἔχωσι προστάτας 0 .
ἀλλ ὅταν χρηστοὺς λάβωσι , χρηστὰ βουλεύουσ ἀεί .
εἶἑν .
ἐς κοινὸν λέγειν χρή .
τίνος ἀναγκαίου πέρι 0 ;
εἰ λέγοιμ ἀστοῖσιν ἐλθὼν  ὡς ἔδρασας ἔνδικα 0 ;
πατρὶ τιμωρῶν ἐμαυτοῦ 0 ;
μὴ λάβωσί σ ἄσμενοι .
ἀλλ ὑποπτήξας σιωπῇ κατθάνω ;
δειλὸν τόδε 0 .
πῶς ἂν οὖν δρῴην ;
ἔχεις τιν , ἢν μένῃς , σωτηρίαν ;
οὐκ ἔχω .
μολόντι δ ἐλπίς ἐστι σωθῆναι κακῶν ;
εἰ τύχοι , γένοιτ ἄν .
οὐκοῦν τοῦτο κρεῖσσον ἢ μένειν 0 1 .
ἀλλὰ δῆτ ἔλθω .
θανὼν γοῦν ὧδε κάλλιον θανῇ .
εὖ λέγεις ·
φεύγω τὸ δειλὸν τῇδε .
μᾶλλον ἢ μένων 0 .
καὶ τὸ πρᾶγμά γ ἔνδικόν μοι 0 .
τῷ Δοκεῖν εὔχου μόνον .
καί τις ἄν γέ μ οἰκτίσειε μέγα γὰρ ἡ εὐγένειά σου 0 .
θάνατον ἀσχάλλων πατρῷον .
πάντα ταῦτ ἐν ὄμμασιν 0 .
ἰτέον , ὡς ἄνανδρον ἀκλεῶς κατθανεῖν 0 .
αἰνῶ τάδε 0 .
ἦ λέγωμεν οὖν ἀδελφῇ ταῦτ ἐμῇ 0 ;
μὴ πρὸς θεῶν 0 .
δάκρυα γοῦν γένοιτ ἄν .
οὐκοῦν οὗτος οἰωνὸς μέγας 0 .
δηλαδὴ σιγᾶν ἄμεινον 0 .
τῷ χρόνῳ δὲ κερδανεῖς .
κεῖνό μοι μόνον πρόσαντες 0 .
τί τόδε καινὸν αὖ λέγεις ;
μὴ θεαί μ οἴστρῳ κατάσχωσι .
ἀλλὰ κηδεύσω σ ἐγώ .
δυσχερὲς ψαύειν νοσοῦντος ἀνδρός 0 .
οὐκ ἔμοιγε σοῦ 0 .
εὐλαβοῦ λύσσης μετασχεῖν τῆς ἐμῆς .
τόδ οὖν ἴτω .
οὐκ ἄρ ὀκνήσεις ;
ὄκνος γὰρ τοῖς φίλοις κακὸν μέγα 0 .
ἕρπε νυν οἴαξ ποδός μοι .
φίλα γ ἔχων κηδεύματα 0 .
καί με πρὸς τύμβον πόρευσον πατρός .
ὡς τί δὴ τόδε 0 ;
ὥς νιν ἱκετεύσω με σῶσαι .
τό γε δίκαιον ὧδ ἔχει .
μητέρος δὲ μη δ ἴδοιμι μνῆμα .
πολεμία γὰρ ἦν .
ἀλλ ἔπειγ , ὡς μή σε πρόσθε ψῆφος Ἀργείων ἕλῃ , περιβαλὼν πλευροῖς ἐμοῖσι πλευρὰ νωχελῆ νόσῳ ·
ὡς ἐγὼ δι ἄστεώς σε , σμικρὰ φροντίζων ὄχλου , οὐδὲν αἰσχυνθεὶς ὀχήσω .
ποῦ γὰρ ὢν δείξω φίλος , εἴ σε μὴ ν δειναῖσιν ὄντα συμφοραῖς ἐπαρκέσω ;
τοῦτ ἐκεῖνο , κτᾶσθ ἑταίρους , μὴ τὸ συγγενὲς μόνον ·
ὡς ἀνὴρ ὅστις τρόποισι συντακῇ , θυραῖος ὢν μυρίων κρείσσων ὁμαίμων ἀνδρὶ κεκτῆσθαι φίλος 0 .
ὁ μέγας ὄλβος ἅ τ ἀρετὰ μέγα φρονοῦσ ἀν Ἑλλάδα καὶ παρὰ Σιμουντίοις ὀχετοῖς πάλιν ἀνῆλθ ἐξ εὐτυχίας Ἀτρείδαις πάλαι παλαιᾶς ἀπὸ συμφορᾶς δόμων , ὁπότε χρυσείας ἔρις ἀρνὸς ἤλυθε Τανταλίδαις , οἰκτρότατα θοινάματα καὶ σφάγια γενναίων τεκέων ·
ὅθεν φόνῳ φόνος ἐξαμεί  βων δι αἵματος οὐ προλεί  πει δισσοῖσιν Ἀτρείδαις .
τὸ καλὸν οὐ καλόν , τοκέων πυριγενεῖ τεμεῖν παλάμᾳ χρόα μελάνδετον δὲ φόνῳ ξίφος ἐς αὐγὰς ἀελίοιο δεῖξαι 0 ·
τὸ δ εὖ κακουργεῖν ἀσέβεια ποικίλα κακοφρόνων τ ἀνδρῶν παράνοια .
θανάτου γὰρ ἀμφὶ φόβῳ Τυνδαρὶς ἰάχησε τάλαι  να ·
τέκνον , οὐ τολμᾷς ὅσια κτείνων σὰν ματέρα ·
μὴ πατρῴ  αν τιμῶν χάριν ἐξανά  ψῃ δύσκλειαν ἐς αἰεί .
τίς νόσος ἢ τίνα δάκρυα καὶ τίς ἔλεος μείζων κατὰ γᾶν ἢ ματροκτόνον αἷμα χειρὶ θέσθαι 0 ;
οἷον ἔργον τελέσας βεβάκχευται μανίαις , Εὐμενίσι θήραμα , φόνον δρομάσι δινεύων βλεφάροις , Ἀγαμεμνόνιος παῖς .
ὦ μέλεος , ματρὸς ὅτε χρυσεοπηνήτων φαρέων μαστὸν ὑπερτέλλοντ ἐσιδὼν σφάγιον ἔθετο ματέρα , πατρῴ  ων παθέων ἀμοιβάν .
γυναῖκες , ἦ που τῶνδ ἀφώρμηται δόμων τλήμων Ὀρέστης θεομανεῖ λύσσῃ δαμείς ;
πρὸς δ Ἀργεῖον οἴχεται λεών , ψυχῆς ἀγῶνα τὸν προκείμενον πέρι δώσων , ἐν ᾧ ζῆν ἢ θανεῖν ὑμᾶς χρεών .
τί χρῆμ ἔδρασε ;
τίς δ ἔπεισέ νιν ;
πυλάδης 0 ·
ἔοικε δ οὐ μακρὰν ὅδ ἄγγελος λέξειν τὰ κεῖθεν σοῦ κασιγνήτου πέρι .
ὦ τλῆμον , ὦ δύστηνε τοῦ στρατηλάτου Ἀγαμέμνονος παῖ , πότνι Ἠλέκτρα , λόγους ἄκουσον οὕς σοι δυστυχεῖς ἥκω φέρων .
αἰαῖ , διοιχόμεσθα ·
δῆλος εἶ λόγῳ .
κακῶν γὰρ ἥκεις , ὡς ἔοικεν , ἄγγελος .
ψήφῳ Πελασγῶν σὸν κασίγνητον θανεῖν καὶ σέ , ὦ τάλαιν , ἔδοξε τῇδ ἐν ἡμέρᾳ .
προσῆλθεν ἐλπίς , ἣν φοβουμένη πάλαι τὸ μέλλον ἐξετηκόμην γόοις .
ἀτὰρ τίς ἁγών , τίνες ἐν Ἀργείοις λόγοι καθεῖλον ἡμᾶς κ ἀπεκύρωσαν θανεῖν 0 ;
λέγ , ὦ γεραιέ ·
πότερα λευσίμῳ χερὶ ἢ διὰ σιδήρου πνεῦμ ἀπορρῆξαί με δεῖ , κοινὰς ἀδελφῷ συμφορὰς κεκτημένην ;
ἐτύγχανον μὲν ἀγρόθεν πυλῶν ἔσω βαίνων , πυθέσθαι δεόμενος τά τ ἀμφὶ σοῦ τά τ ἀμφ Ὀρέστου ·
σῷ γὰρ εὔνοιαν πατρὶ ἀεί ποτ εἶχον , καί μ ἔφερβε σὸς δόμος πένητα μέν , χρῆσθαι δὲ γενναῖον φίλοις .
ὁρῶ δ ὄχλον στείχοντα καὶ θάσσοντ ἄκραν , οὗ φασι πρῶτον Δαναὸν Αἰγύπτῳ δίκας διδόντ ἀθροῖσαι λαὸν ἐς κοινὰς ἕδρας .
ἀστῶν δὲ δή τιν ἠρόμην ἄθροισμ ἰδών ·
τί καινὸν Ἄργει 0 ;
μῶν τι πολεμίων πάρα ἄγγελμ ἀνεπτέρωκε Δαναϊδῶν πόλιν ;
ὃ δ εἶπ ·
ὀρέστην κεῖνον οὐχ ὁρᾷς πέλας στείχοντ , ἀγῶνα θανάσιμον δραμούμενον ;
ὁρῶ δ ἄελπτον φάσμ , ὃ μήποτ ὤφελον , Πυλάδην τε καὶ σὸν σύγγονον στείχονθ ὁμοῦ , τὸν μὲν κατηφῆ καὶ παρειμένον νόσῳ , τὸν δ ὥστ ἀδελφὸν ἴσα φίλῳ λυπούμενον , νόσημα κηδεύοντα παιδαγωγίᾳ .
ἐπεὶ δὲ πλήρης ἐγένετ Ἀργείων ὄχλος , κῆρυξ ἀναστὰς εἶπε ·
τίς χρῄζει λέγειν , πότερον Ὀρέστην κατθανεῖν ἢ μὴ χρεών , μητροκτονοῦντα 0 1 ;
κ ἀπὶ τῷδ ἀνίσταται Ταλθύβιος , ὃς σῷ πατρὶ συνεπόρθει Φρύγας .
ἔλεξε δ , ὑπὸ τοῖς δυναμένοισιν ὢν ἀεί , διχόμυθα , πατέρα μὲν σὸν ἐκπαγλούμενος , σὸν δ οὐκ ἐπαινῶν σύγγονον , καλοὺς κακοὺς λόγους ἑλίσσων , ὅτι καθισταίη νόμους ἐς τοὺς τεκόντας οὐ καλούς ·
τὸ δ ὄμμ ἀεὶ φαιδρωπὸν ἐδίδου τοῖσιν Αἰγίσθου φίλοις .
τὸ γὰρ γένος τοιοῦτον 0 ·
ἐπὶ τὸν εὐτυχῆ πηδῶσ ἀεὶ κήρυκες ·
ὅδε δ αὐτοῖς φίλος , ὃς ἂν δύνηται πόλεος ἔν τ ἀρχαῖσιν ᾖ 0 .
ἐπὶ τῷδε δ ἠγόρευε Διομήδης ἄναξ .
οὗτος κτανεῖν μὲν οὔ τε σὲ οὔ τε σύγγονον εἴα , φυγῇ δὲ ζημιοῦντας εὐσεβεῖν .
ἐπερρόθησαν δ οἳ μὲν ὡς καλῶς λέγοι , οἳ δ οὐκ ἐπῄνουν .
κ ἀπὶ τῷδ ἀνίσταται ἀνήρ τις ἀθυρόγλωσσος , ἰσχύων θράσει , Ἀργεῖος οὐκ Ἀργεῖος , ἠναγκασμένος , θορύβῳ τε πίσυνος κ ἀμαθεῖ παρρησίᾳ , πιθανὸς ἔτ αὐτοὺς περιβαλεῖν κακῷ τινι ·
ὃς εἶπ Ὀρέστην καὶ σὲ ἀποκτεῖναι πέτροις βάλλοντας 0 ·
ὑπὸ δ ἔτεινε Τυνδάρεως λόγους τῷ σφὼ κατακτείνοντι τοιούτους λέγειν .
ἄλλος δ ἀναστὰς ἔλεγε τῷδ ἐναντία , μορφῇ μὲν οὐκ εὐωπός , ἀνδρεῖος δ ἀνήρ , ὀλιγάκις ἄστυ κ ἀγορᾶς χραίνων κύκλον , αὐτουργός  οἵπερ καὶ μόνοι σῴζουσι γῆν  ξυνετὸς δέ , χωρεῖν ὁμόσε τοῖς λόγοις θέλων , ἀκέραιος , ἀνεπίπληκτον ἠσκηκὼς βίον ·
ὃς εἶπ Ὀρέστην παῖδα τὸν Ἀγαμέμνονος στεφανοῦν , ὃς ἠθέλησε τιμωρεῖν πατρί , κακὴν γυναῖκα κ ἄθεον κατακτανών , ἣ κεῖν ἀφῄρει , μή θ ὁπλίζεσθαι χέρα μή τε στρατεύειν ἐκλιπόντα δώματα , εἰ τ ἄνδον οἰκουρήμαθ οἱ λελειμμένοι φθείρουσιν , ἀνδρῶν εὔνιδας λωβώμενοι .
καὶ τοῖς γε χρηστοῖς εὖ λέγειν ἐφαίνετο .
κ οὐδεὶς ἔτ εἶπε .
σὸς δ ἐπῆλθε σύγγονος , ἔλεξε δ ·
ὦ γῆν Ἰνάχου κεκτημένοι , ὑμῖν ἀμύνων οὐδὲν ἧσσον ἢ πατρὶ ἔκτεινα μητέρ 0 .
εἰ γὰρ ἀρσένων φόνος ἔσται γυναιξὶν ὅσιος , οὐ φθάνοιτ ἔτ ἂν θνῄσκοντες , ἢ γυναιξὶ δουλεύειν χρεών ·
τ οὐναντίον δὲ δράσετ ἢ δρᾶσαι χρεών 0 .
νῦν μὲν γὰρ ἡ προδοῦσα λέκτρ ἐμοῦ πατρὸς τέθνηκεν ·
εἰ δὲ δὴ κατακτενεῖτ ἐμέ , ὁ νόμος ἀνεῖται , κοὐ φθάνοι θνῄσκων τις ἄν ·
ὡς τῆς γε τόλμης οὐ σπάνις γενήσεται .
ἀλλ οὐκ ἔπειθ ὅμιλον , εὖ δοκῶν λέγειν .
νικᾷ δ ἐκεῖνος ὁ κακὸς ἐν πλήθει λέγων , ὃς ἠγόρευσε σύγγονον σέ τε κτανεῖν .
μόλις δ ἔπεισε μὴ πετρουμένους θανεῖν τλήμων Ὀρέστης ·
αὐτόχειρι δὲ σφαγῇ ὑπέσχετ ἐν τῇδ ἡμέρᾳ λείψειν βίον σὺν σοί .
πορεύει δ αὐτὸν ἐκκλήτων ἄπο Πυλάδης δακρύων ·
σὺν δ ὁμαρτοῦσιν φίλοι κλαίοντες , οἰκτίροντες ·
ἔρχεται δέ σοι πικρὸν θέαμα καὶ πρόσοψις ἀθλία .
ἀλλ εὐτρέπιζε φάσγαν ἢ βρόχον δέρῃ ·
ὡς δεῖ λιπεῖν σε φέγγος ·
ἡ εὐγένεια δὲ οὐδέν σ ἐπωφέλησεν , οὐ δ ὁ Πύθιος τρίποδα καθίζων Φοῖβος , ἀλλ ἀπώλεσεν .